armvectores/hy_wikipedia_2023 huggingface dataset:
Խոլահավեր

Խոլահավերը (լատ.՝ Sula) խոլահավազգիներ (Suliformes) կարգի խոլահավեր (Sulidae) ընտանիքին պատկանող խոշոր ծովային թռչունների ցեղ է։ Ցեղը բաղկացած է ժամանակակից վեց և մի քանի անհետացած տեսակներից։ Հյուսիսային խոլահավը (Sula bassana) տեղափոխվել է խևահավեր (Morus) ընտանիք, որը պարունակում է երեք տեսակ։ Սևաթև խոլահավն առանձնացվել է խոլահավերի ընտանիքի երրորդ ցեղում (Հայրախոլահավեր - Papasula)։


== Ցեղի ընդհանուր բնութագրերը ==
Խոլահավերը խոշոր թռչուններ են, որոնք ազատորեն սավառնում են օվկիանոսի վրայով, ձկներ և կաղամարներ են որսում՝ 10-100 մ բարձրությունից ջուրս սուզվելով մինչև 25 մ խորություն։ Խոլահավեր ցեղի մեծահասակ առանձնյակների մարմնի երկարությունը 71-91 սմ է, թևերի բացվածքը՝ մինչև 1,5 մ, քաշը՝ 0,7-1,5 կգ։ Սուզվելիս նրանք կարող են ջրի մակերևույթի մոտ մինչև 140 կմ/ժ արագություն զարգացնել։ Հարվածը մեղմում են գլխի մաշկի տակ գտնվող օդապարկերը։ Փետուրների գերակշռող գույներն են սպիտակը և սևը (մուգ շագանակագույն)։ Սուր կտուցի եզրերի երկայնքով փոքրիկ ատամներ են։ Խոլահավերը շնչում են կտուցով, քանի որ արտաքին քթանցքներն ընդմիշտ փակ են և չեն խանգարում սուզվելուն։ Աչքերը գտնվում են առջևում, կտուցի կողքին, տեսողությունը երկակնյա է։


== Բնադրում ==
Խոլահավերը բնադրում են գաղութներով հիմնականում Ատլանտյան, Խաղաղ և Հնդկական օվկիանոսների արևադարձային և մերձարևադարձային գոտիների կղզիներում և ծովափերին։ Մեկից մինչև չորս գունատ կապույտ կամ մոխրագույն ձու են ածում ժայռերի, ավազոտ ափերի կամ ծառերի վրա։ Երկու ծնողներն էլ հերթով նստում են ձվերի վրա 28-45 օր ընթացքում։ Եթե ձվերից մի քանի ճուտ է դուրս գալիս, սովորաբար կերակրում են միայն մեկին՝ ամենաուժեղին։ Բացառություն են կազմում Կապտաոտ խոլահավերը, որոնք մի քանի ձագ են կերակրում։ Երեքից վեց ամիս հետո երիտասարդ խոլահավերը սկսում են ինքնուրույն որսալ։
Պերուում խոլահավերի և այլ թռչունների բնադրավայրերում գուանո հավաքելու և այն որպես պարարտանյութ օգտագործելու դարավոր ավանդույթ կա։


== Կարգաբանություն և էվոլյուցիա ==


=== Տեսակառաջացում ===
Ֆիլոգենետիկական ծառի վրա խոլահավերի հայտնի վեց տեսակների դասավորությունը և դրանց տարանջատումն այլ ցեղերից ցույց է տրված նկարում։ Նախկինում Խոլահավերի բոլոր տեսակները վերագրվում էին մեկ ցեղի, բայց մոլեկուլային և բրածո տվյալները հնարավորություն տվեցին առանձնացնել երեք ցեղ։ Խոլահավեր ցեղի բրածոները շատ ավելի հազվադեպ են, քան Խևահավերի (Morus)։


=== Խոլահավերի ցեղ ===


==== Անհետացած տեսակներ ====
Sula humeralis (բրածո. միջին պլիոցեն)
Sula magna (բրածո. ուշ/վաղ պլիոցեն, Պերու)
Sula sulita (բրածո. ուշ պլիոցեն, Պերու)


==== Ժամանակակից տեսակներ ====
Թռչնաբանների միջազգային միությունը ժամանակակից վեց տեսակ է առանձնացնում։ Դրանք թվարկված են աղյուսակում։


== Ծանոթագրություններ ==


== Գրականություն ==
Книпович Н. М. (1890–1907)։ «Олуши»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ ։
Բաղաքարի լեռնանցք

Բաղաքարի լեռնանցք, Բուղաքար, Բուղաքյար, Պուղաքար, լեռնանացք Հայաստանի Սյունիքի մարզի ու Ադրբեջանի Նախիջևանի Ինքնավար Հանրապետության Օրդուբադի շրջանի սահմանագլխին, Զանգեզուրի լեռնաշղթայի հյուսիսային մասում, Վահրավար գյուղից 7 կմ հարավ-արևմուտք։ Կապում է Մեղրին Օրդուբադի և Ագուլիսի հետ։ Պուղաքար ձևով հիշատակում է XVIII դարի հայ պատմիչ Ստեփանոս Շահումյանը։


== Ծանոթագրություններ ==
Գորգոնա (կղզի)

Գորգոնա (իտալերեն՝ Isola di Gorgona), կղզի Միջերկրական ծովում։ Պատկանում է Տոսկանյան կղզեխմբին, Իտալիա։ Վարչականորեն Գորգոնա կղզին Լիվոռնոյի կոմունաներից է, Լիվորնո գավառի կազմում, Տոսկանա շրջան։ Տոսկանական կղզեխմբում ամենափոքր կղզին է։


== Պատմություն ==
Կղզին հայտնի էր հին ծովագնացներին մինչև հռոմեական ժամանակները, որոնք օգտագործում էին այն որպես կանգառ՝ ջրով լիցքավորվելու համար։ Սկզբում այնտեղ ապրել են էտրուսկները։ Նրանք սկզբում կղզուն տվել են Ուրգոն անվանումը, ապա՝ Գորգոնա։ Միջնադարում բենեդիկտյաններն ու ցիստերցիաները այստեղ վանք են կառուցել։ 1283 թվականին կղզին Պիզայի հանրապետության կազմում էր։ 1406 թվականին այն հայտնվում է Մեդիչիների տոհմի ազդեցության տակ։
Կղզին բնական արգելոց է։ Տեղակայված է Լիվորնոյից 35 կմ հեռավորության վրա։ Առանց Իտալիայի Արդարադատության նախարարության թույլտվության մուտքը դեպի կղզի արգելված է։ Անցկացվում են միայն բացառիկ շրջագայություններ, որոնք հսկվում են։ Լուսանկարչական սարքավորումներ չեն թույլատրվում։ Մասնավոր նավերը կարող են մոտենալ կղզուն ոչ ավելի քան 500 մետր։ Միակ նավահանգիստը Cala dello Scalo-ն է, որը գտնվում է կղզու հյուսիսարևելյան հատվածում։ Նավահանգստից դեպի բնակավայր ճանապարհն անցնում է երկու բլուրների միջով, հարավում՝ Պունտա Գորգոնա (254 մ), և հյուսիսում՝ Պունտա Զիրի (213)։ Կղզու արևմտյան կողմում քարափների վրա կա դիտակետ՝ Torre Vecchia (հին աշտարակ), որը կառուցվել է 12-րդ դարում, Պիզայի հանրապետության ժամանակաշրջանում։
17-րդ դարում կղզու վրա կառուցվել է Torre Nuova (նոր աշտարակ) պահակադիտանոց՝ Տոսկանայի Մեծ դքսության պատվերով։
Կղզու վրա կան վանքեր և այլ կառույցներ։ 1869 թվականից կղզին վերածվել է փորձարարական գյուղատնտեսական տաժանակիր գաղութի։ Բանտարկյալները աշխատում են գյուղատնտեսության մեջ, ինչպես նաև զբաղվում անասնապահությամբ։ Նրանց բնակավայրերը բավականին մեծ են։ Կա նաև ֆուտբոլի դաշտ։ Բնակիչների և բանտարկյալների միջև հաղորդակցումը վերհսկվում է։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
«Official site» (իտալերեն)։ Parco Nazionale Arcipelago Toscano։ 2012։ Արխիվացված է օրիգինալից 2013-02-18-ին .
«Progetto Granducato» (իտալերեն)։ Ministero della Giustizia։ 2012 .
T-killah

Ալեքսանդր Իվանովիչ Տարասով (ռուս.՝ Александр Иванович Тарасов, ապրիլի 30, 1989(1989-04-30), Մոսկվա, ԽՍՀՄ) (հայտնի է T-Killah և Taras կեղծանուններով), ռուսական հիփ հոփեր, ռեփեր և R&B կատարող։


== Կենսագրություն ==
Ալեքսանդրը ծնվել է Մոսկվայում 1989 թվականի ապրիլի 30-ին։ Ծնողները Իվան Տարասովը և Ելենա Տարասովան են։
1980-ականներին հայրը գլխավորել է «ԶԻԼ» գործարանը, իսկ հետագայում զբաղվել՝ շինարարական բիզնեսով։
Մասնակցել է «Դաժան խաղեր» շոուի 3-րդ եթերաշրջանին։ Ամուսնացած է Մարիա Բելովայի հետ։


== Պատահար ==
2013 թվականի հոկտեմբերին T-killah-ը, իր փիառ մենեջերի հետ միասին, ծեծի է ենթարկել Ալեքսանդր Տարասովին։ Դեպքը տեղի է ունեցել Պրեսենսկո առափնյակի վրա գտնվող «Աֆիմոլ» առևտրային կենտրոնի կինոթատրոնում։ Կոնֆլիկտի պատճառն էր հանդիսացել կինոդահլիճում երգչի խմբի սխալ զբաղեցրած տեղերը։


== Սկավառակագրություն ==
2013 թվական՝ «Boom»
2015 թվական՝ «Головоломки»
2016 թվական՝ «Напиток»


== Տեսահոլովակներ ==


== Ծանոթագրություններ ==


== Արտաքին հղումներ ==
T-killah-ի պաշտոնական կայք
Վիքիճամփորդություն

Վիքիճամփորդությունը web-հենքով համագործակցային ճամփորդական ուղեցույց նախագիծ է, որը հիմնված է 2003 թ. Էվան Պրոդրոմուի և Միշել Էն Ջենկինսի կողմից ստեղծած վիքի մոդելի հիման վրա։   2006 թ., Ինտերնետ բրենդը գնեց ապրանքանիշը և սերվերները և հետագայում կայքը գովազդեց։  2007 թ.Վիքիճամփորդությունը ստացավ լավագույն ճամփորդական կայք Webby Award մրցանակը։ Նույն տարում, Վիքիճամփորդության հիմնադիրները սկսեցին Վիքիճամփորդության տպագրություն, որը վեբ կայքի բովանդակության հիման վրա հրատարակում է տպագիր ճամփորդական ուղեցույցներ։  Առաջին տպագիր ուղեցույցները թողարկվել են 2008 թ. փետրվարի 1-ին։


== Ծանոթագրություններ ==
Ալեքսանդր Բելով

Ալեքսանդր Ալեքսանդրովիչ Բելով (ռուս.՝ Александр Александрович Белов, նոյեմբերի 9, 1951(1951-11-09), Լենինգրադ, ՌԽՖՍՀ, ԽՍՀՄ - հոկտեմբերի 3, 1978(1978-10-03), Լենինգրադ, ՌԽՖՍՀ, ԽՍՀՄ), խորհրդային ռուս բասկետբոլիստ, կենտրոնական, ԽՍՀՄ սպորտի վաստակավոր վարպետ։ Մարզական ողջ կարիերան անցկացրել է «Սպարտակ» ակումբում (1967-1978)։


== Քաղվածքներ Բելովի մասին ==
Հանրահայտ խորհրդային մարզիչ Ալեքսանդր Գոմելսկին Բելովի մասին ասել է.


== Արտաքին հղումներ ==
Խորհրդային սպորտի լեգենդները. Ա.Ա.Բելով(ռուս.)
Էջը peoples.ru կայքում(ռուս.)
Բրայան Սկիֆ

Բրայան Սկիֆ (Brian A. Skiff), ամերիկացի աստղագետ է, աշխատում է Լոուելի աստղադիտարանում, որտեղ նա 2003 թվականի հոկտեմբերին, աշխատելով LONEOS ծրագրում, կրկին հայտնաբերել է կորսված համարվող (69230) Հերմես աստերոիդը, ինչպես նաև 2004 JG6 Երկրին մոտեցող աստերոիդը։ Ընդհանուր առմամբ, մասնակիորեն Թոմաս Նորմանի հետ համատեղ, հայտնաբերվել են 55 աստերոիդ, նրանց թվում մեկ տրոյացի՝ (15398) 1997 UZ23։
Բացի այդ իր աշխատանքի ընթացքում Բրայան Սկիֆը կարողացել է հայտնաբերել մի քանի գիսաստղներ, այդ թվում պարբերականներ՝ 114P/Wiseman-Skiff, 140P/Bowell-Skiff, P/2001 R6 ԼԻՆԵԱՐ-Skiff, P/2000 S1 Skiff 1, P/2002 S1 Skiff 2, P/2004 V1 Skiff 3։
Որպես Բրայան Սկիֆի ներդրման ճանաչում հիմնական գոտու աստերոիդներից մեկը անվանվել է (2554) Սկիֆ։


== Տես նաև ==
Ջորջ Հենյի
Թոմաս Նորման


== Ծանոթագրություններ ==


== Արտաքին հղումներ ==
Բրայան Ա. Սկիֆ (անգլ.)
Պատրիկ Շվարցենեգեր

Պատրիկ Շվարցենեգեր (անգլ.՝ Patrick Arnold Shriver Schwarzenegger, սեպտեմբերի 18, 1993(1993-09-18), Լոս Անջելես, Կալիֆոռնիա, ԱՄՆ), ամերիկացի դերասան, ֆոտոմոդել և ձեռնարկատեր։
Առնոլդ Շվարցենեգերի և Մարիա Շրայվերի որդին։


== Կենսագրություն ==
Պատրիկ Շվարցենեգերը ծնվել է 1993 թվականի սեպտեմբերի 18-ին Լոս Անջելեսում, աշխարհահռչակ դերասան և բոդիբիլդեր, հետագայում Կալիֆոռնիայի նահանգապետ Առնոլդ Շվարցենեգերի և լրագրող, հրապարակախոս Մարիա Շրայվերի ընտանիքում։ Պատրիկն ունի երկու ավագ քույր՝ Քեթրինը (1989) և Քրիստինա Մարիա Ավրելիան (1991), կրտսեր եղբայր` Քրիստոֆեր Սարժենտ (1997) և արյունակից եղբայր Ժոզեֆ Բաեն (1997)։
Առնոլդ Շվարցենեգերը խիստ էր դաստիարակում երեխաներին, բայց Կալիֆոռնիայի նահանգապետի քաղաքական կարիերան սկսելուց հետո սկսում է ավելի քիչ ժամանակ տրամադրել նրանց։ Տնային աշխատակցուհու հետ սիրային կապի մասին հոր խոստովանությունից և դրան հետևող ծնողների բաժանումից հետո հնարավոր է, որ Պատրիկը փոխել է ազգանունը՝ վերցնելով մոր ազգանունը, բայց դա պաշտոնապես հաստատված չէ։ Բայց իր Թվիթթերյան էջում նա Պատրիկ Շվարցենեգեր անունը փոխել է Պատրիկ Շրավեր անվանբ։
2012 թվականին ավարտել է Բրենտվուդի դպրոցը։ Նույն թվականի աշնանը ուսումը շարունակել է Հարավային Կալիֆոռնիայի համալսարանում
։


== Անձնական կյանքը ==
2012 թվականին, Ամերիկայի անկախության օրը միասին անցկացնելուց հետո, Պատրիկին էին վերագրում Թեյլոր Սվիֆթի հետ սիրավեպը, բայց շուտով պարզվում է, որ դա եղել է ոչ թե նա, այլ նրա եղբայրը։
2014 թվականին սկսում է հանդիպել երգչուհի Մայլի Սայրուսի հետ։ 2015 թվականի ապրիլին Պատրիկը և Մայլին բաժանվել են։


== Կարիերա ==
15 տարեկանում Պատրիկը ծնողների աջակցությամբ ստեղծել է իր Project360  ընկերությունը, որը զբաղվում է տղամարդու հագուստի արտադրությամբ։ Շվարցենեգերը պայմանագիր ունի նաև  L.A. Models մոդելային գործակալության հետ։
2011 թվականի ամռանը Պատրիկը որպես մոդել է հանդես եկել՝ դառնալով Hudson Jeans ապրանքանիշի դեմքը։ Պատրիկի պատկերով ջինսեր գովազդող գովազդային տախտակները հայտնվում են Սանսեթ ծառուղում և Լոս Անջելեսի այլ վայրերում և արժանանում տեղի բնակչության հավանությանը։
Պատրիկ Շվարցենեգերի առաջին կարևոր դերը ֆիլմում դարձել է «Համադասարանցիները 2» ֆիլմում ունեցած դերը։
2013 թվականին նկարահանվել է Արիանա Գրանդեյի և Big Sean Right there տեսահոլովակում։
2018 թվականին Շվարցենեգերը Բելա Թորնի հետ միասին խաղացել է «Կեսգիշերային արև» ռոմանտիկ դրամայի գլխավոր դերում ։


== Ծանոթագրություններ ==


== Արտաքին հղումներ ==
Патрик Шварценеггер (անգլ.) Internet Movie Database կայքում
Патрик Шварценеггер Թվիթթերում
Քոչանի

Քոչանի, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Վլադիմիր Ալեկնո

Վլադիմիր Ալեկնո (ռուս.՝ Влади́мир Рома́нович Але́кно, դեկտեմբերի 4, 1966(1966-12-04), Պոլոցկ, Վիտեբսկի մարզ, Բելառուսական ԽՍՀ, ԽՍՀՄ), խորհրդային և ռուսաստանյան վոլեյբոլիստ, վոլեյբոլի մարզիչ։ «Զենիթ» թիմի և Ռուսաստանի տղամարդկանց հավաքականի մարզիչ, Ռուսաստանի վաստակավոր մարզիչ։ Նրա ղեկավարությամբ Ռուսաստանի տղամարդկանց հավաքականը 2012 թվականին Լոնդոնում անցկացված ամառային օլիմպիական խաղերում չեմպիոնական ոսկե մեդալներ է նվաճել։ Մինչ այդ՝ 2011 թվականին առաջին տեղն էր գրավել համաշխարհային լիգայի մրցումներում և աշխարհի գավաթի խաղարկությունում։ 2021 թվականից Վլադիմիր Ալեկնոն մարզում է Իրանի տղամարդկանց ազգային հավաքականը։


== Պարգևներ և կոչումներ ==
«Պատվո նշան» շքանշան (2013 թ.).
Բարեկամության շքանշան (2019 թ.).
Ռուսաստանի վաստակավոր մարզչի կոչում (2012 թ.)
Թաթարստանի վաստակավոր մարզչի կոչում (2012 թ.).
Կազանի պատվավոր քաղաքացու կոչում (2012 թ.).


== Արտաքին հղումներ ==
Вера Михайлова. (8 августа 2007)։ «Владимир Алекно: «Тренировать женщин мне ещё не предлагали»»։ «Русский репортёр»։ Արխիվացված օրիգինալից 2012-03-15-ին։ Վերցված է 2010-12-22 
Дарья Колончук. (26 октября 2007)։ «Владимир Алекно: в режиме нон-стоп»։ «Прессбол»։ Արխիվացված օրիգինալից 2012-03-15-ին։ Վերցված է 2010-12-22 
«Больше чем золото»։ «Первый канал»։ Արխիվացված օրիգինալից 2012-12-03-ին։ Վերցված է 2012-12-31 


== Ծանոթագրություններ ==


== Արտաքին հղումներ ==
Вера Михайлова. (2007-08-08)։ «Владимир Алекно: «Тренировать женщин мне ещё не предлагали»»։ «Русский репортёр»։ Արխիվացված է օրիգինալից 2012-03-15-ին։ Վերցված է 2010-12-22 
Дарья Колончук. (2007-10-26)։ «Владимир Алекно: в режиме нон-стоп»։ «Прессбол»։ Վերցված է 2010-12-22 
«Больше чем золото»։ «Первый канал»։ Վերցված է 2012-12-31
21st Century Breakdown (այլ կիրառումներ)

21st Century Breakdown, կարող է վերաբերել.

21st Century Breakdown - ամերիկյան Green Day փանկ-ռոք խմբի ութերորդ ստուդիական ալբոմն է, թողարկվել է 2009 թվականի մայիսի 15-ին Ռեփրայզ Ռեքորդս ձայնագրման լեյբլի կողմից։ Ալբոմը պատմում է երկու սիրահարներ` Քրիստիանի և Գլորիայի մասին, ինչը պարզ երևում է «Last Night on Earth», «¡Viva la Gloria!» և այլ երգերում։ Ալբոմից թողարկվել է 5 սինգլ։
21st Century Breakdown - ամերիկյան փանկ ռոք խումբ Green Day-ի ութերորդ ստուդիական ալբոմի չորրորդ սինգլ։ Սինգլի բառերի հեղինակը Բիլի Ջո Արմսթրոնգն է։ Սինգլը թողարկվել է 2009 թվականի դեկտեմբերի 21-ին։
Նաում Ապտեկման

Նաում Ապտեկման (ռուս.՝ Наум Григорьевич Аптекман, սեպտեմբերի 9, 1893(1893-09-09), Չերկասի - հուլիսի 22, 1960(1960-07-22), Մոսկվա, ԽՍՀՄ), խորհրդային կինոօպերատոր։
Սկսել է որպես լուսանկարիչ։ 1926 թվականին իր դեբյուտն է նշել «Փոթորկի երեխաները» ֆիլմյում։ Աշխատել է Լենինգրադի կինոստուդիաներում («Բելգոսկինո» և ուրիշներ), իսկ 1920-1930 թվականներին աշխատել է որպես գեղարվեստական ֆիլմերի օպերատոր։ Նրա վերջին ֆիլմը՝ «Օդային արկածները», մանկական կարճամետրաժ ֆիլմ է, որը նկարահանվել է 1937 թվականին, Մոսկվայում։
Նրա հետագա ճակատագիրը անհայտ է։ Մահացել է 1960 թվականի հուլիսի 22-ին։
Որդին՝ Գրիգորի Ապտեկմանը (ծնվ. 1934 թվական), տեխնիկական գիտությունների թեկնածու է, ածուխի արդյունաբերության մեխանիզացիայի ոլորտի գիտնական։


== Ֆիլմագրություն ==
1926 թվական՝ Փոթորկի երեխաները
1926 թվական՝ Կատերինա Իզմայլովա
1927 թվական՝ Ձնամրրիկը
1927 թվական՝ Բանաստեղծը և թագավորը
1927 թվական՝ Կաստուս Կալինովսկի
1928 թվական՝ Ճարտարապետ Ելագինը
1929 թվական՝ Թղթապայուսակով մարդը
1929 թվական՝ Հեծյալը ձիավարում է
1930 թվական՝ Կովկասյան գերին
1931 թվական՝ Նավթի կաթիլը (կարճամետրաժ)
1935 թվական՝ Կորած օղակը
1937 թվական՝ Ումբարը
1937 թվական՝ Օդային արկածները (կարճամետրաժ)


== Ծանոթագրություններ ==
Պոջոլո

Պոջոլո (ֆր.՝ Poggiolo), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Չելավո Մեցանա կանտոնի կազմի մեջ։ Հանդիսանում է Այաչչո շրջանը։
Համայնքի INSEE կոդ՝ 2A240։


== Բնակչություն ==
Համայնքի բնակչությունը 2008 թվականին կազմում էր 93 մարդ։


== Տնտեսություն ==
2007 թվականի տվյալներով 46 աշխատունակ տարիքի մարդկանցից (15-64 տարեկան) 23-ը տնտեսապես ակտիվ էին, 23-ը անգործունակ (ակտիվության ցուցանիշը 50,0 %, 1999 թվականին եղել է՝ 52,3 %)։ 23 աշխատունակ բնակիչներից 21-ը աշխատում էին (12 տղամարդ և 9 կին), անաշխատանք էին 2-ը (տղամարդ)։ 23 անգործունակ մարդկանցից 15-ը թոշակառու, 8-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Պոջոլո» (ֆրանսերեն)։ Արխիվացված օրիգինալից 2012-05-16-ին։ Վերցված է 2011-10-6 
«Պոջոլո» (ֆրանսերեն)։ cassini.ehess.fr։ Արխիվացված օրիգինալից 2013-02-12-ին։ Վերցված է 2013-02-08
Լեյլիստադ

Լեյլիստադ (հոլ.՝ Lelystad ( արտասանություն)), համայնք Նիդերլանդների Ֆլեյվոլանդ մարզում։ Տարածքը 234,13 կմ² է, բնակչությունը՝ 72.426 (2011 թ.)։ Մեկ շնչի տարեկան միջին եկամուտը 12.400 եվրո է։
Սև ջրածիծառ

Սև ջրածիծառ, (Chlidonlas niger), ջրածիծառների ընտանիքի թռչուն։ Բնադրող–չվող է, հազվագյուտ։


== Կառուցվածք ==
Մարմնի երկարությունը 22-24 սմ է, թևերի բացվածքը՝ 64-68 սմ։ Կտուցը նեղ է, սև։ Բնադրման շրջանում հասունի մարմինը սև է, թևերը՝ մոխրագույն, գոտկատեղը, պոչը՝ միատարր բաց մոխրագույն։ Հետբնադրման շրջանում մարմինը սպիտակ է, կրծքի կողքերը՝ մուգ բծերով։ Երիտասարդի թասակը սևավուն է, մեջքը՝ դարչնագույն խայտերով, կրծքի կողքերին կան մուգ բծեր։ Թռիչքն աշխույժ է, ընթացքում կեր է կտցում ջրի մակերեսին։


== Բնակության շրջանը ==
Բնակվում է ձկնաբուծական լճակներում, լճերում, դանդաղահոս գետերում։


== Սնունդը ==
Սնվում է ջրային անողնաշարավորներով, ձկներով։ Գարնանային վերադարձը՝ մայիսի սկզբին։


== Բնադրումը ==
Բնադրումը ոչ մշտական է (պարբերաբար)՝ մայիսից հունիսի վերջը, առանձին դեպքերում՝ մինչև հուլիսի 1-ին կեսը։ Լրիվ քանակի ձվերով բները գրանցվել են ծանծաղուտ ճահճուտներում։ Բույնը լողացող հարթակ է՝ բուսուտներում։


== Ձվադրումը ==
Դնում է 35 մմ տրամագծով, բաց դեղին-դարչնագույնից մուգ դարչնագույն պտերով 2-4 ձու։ Մեծ քանակությամբ երիտասարդ թռչունները հայտնվում են հուլիսի 3-րդ տասնօրյակին։ Աշնանային չուն՝ սեպտեմբերին։


== Սև ջրածիծառը ՀՀ-ում ==
Վերջին 30-35 տարիների ընթացքում ՀՀ հավանական ջրային մակերեսներից ոչ մեկում բնադրում չի գրանցվել։ Գիլլի լճի վերականգնումը մեծապես կնպաստի բնադրատեղիների վերահաստատմանը։ Կենսակերպն ուսումնասիրված է մասնակի։


== Պատկերասրահ ==
Ամիրյան (այլ կիրառումներ)

Ամիրյան անունը կարող է վերաբերել՝

Ամիրյան՝ հայկական ազգանուն,
Ամիրյան՝ գյուղ Արցախի Հանրապետության Քաշաթաղի շրջանում (ներկայում գտնվում է Ադրբեջանի զինված ուժերի վերահսկողության ներքո),
Ամիրյան՝ փողոց Հայաստանի Հանրապետության մայրաքաղաք Երևանի Կենտրոն վարչական շրջանում։
(2506) Պիրոգով

(2506) Պիրոգով (անգլ.՝ Pirogov), աստերոիդ աստերոիդների հիմնական գոտում։ Հայտնաբերվել է 1976 թվականի օգոստոսի 26-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,899958 ա. մ., առավելագույնը մոտենում է 2,8403 ա. մ. հեռավորության վրա և հեռանում 2,9596 ա. մ.։ Արեգակի շուրջ մեկ ամբողջական պտույտ է կատարում 1803,79 երկրային օրվա ընթացքում, իր ուղեծրով շարժվելով միջինում 0,19958 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,16° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2506) Պիրոգով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Համպտոն շրջան (Հարավային Կարոլինա)

Համպտոն շրջան (անգլ.՝ Hampton County), ԱՄՆ Հարավային Կարոլինա նահանգի 46 վարչական միավորներից մեկը։ Ընդհանուր տարածությունը 1.458 կմ² է, բնակչությունը՝ 21.386 մարդ (2000 թ. տվյալներով)։ Շրջկենտրոնն է Համպտոն բնակավայրը։ Կազմավորվել է 1787 թ.։
3-Way (The Golden Rule)

«3-Way (The Golden Rule)», The Lonely Island-ի, Justin Timberlake-ի և Lady Gaga-ի երգը։ Երգի պրեմիերան կայացել է 2011 թվականի մայիսի 21-ին Saturday Night Live շոու ժամանակ։


== Երաժշտական վիդեո ==
Երաժշտական վիդեոյի պրիեմերան կայացել է «Saturday Night Live» շոու ժամանակ 2011 թվականի մայիսի 21-ին։ Շատ քննադատներ Lady Gaga-ին հաստատաբար ընդունեցին որպես սովորական աղջիկ Նյու Յորքից։


== Երգացանկ ==


== Չարթեր ==


== Ծանոթագրություններ ==


== Արտաքին հղումներ ==
Երգի տեքստը պարզաբանությամբ (անգլ.)
Գաևկա (գյուղ, Դոբրովելիչկովի շրջան)

Անվան այլ կիրառումների համար տե՛ս՝ ԳաևկաԳաևկա (ուկրաիներեն՝ Гаївка), գյուղ Ուկրաինայի Կիրովոգրադի մարզի Դոբրովելիչկովի շրջանում։
2001 թվականի տվյալներով Գաևկա գյուղում բնակվում էր 725 մարդ։ Բնակավայրը զբաղեցնում է 4547 կմ² տարածք։ Բնակչության խտությունը կազմում էր 159,45 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բրոնկհորստ

Բրոնկհորստ (հոլ.՝ Bronckhorst ( արտասանություն)), համայնք Նիդերլանդների Խելդերլանդ մարզում։ Տարածքը 283,63 կմ² է, բնակչությունը՝ 37.626 (2011 թ.)։ Մեկ շնչի տարեկան միջին եկամուտը 13.400 եվրո է։
Վալինֆրեդա

Վալինֆրեդա (իտալերեն՝ Vallinfreda), քաղաք Իտալիայում։ Տեղակայված է Լացիո մարզի Հռոմ գավառում։
Բնակչությունը կազմում է 301 մարդ (2008 թվական), բնակչության խտությունը 18 մարդ/քառ. կմ։ Զբաղեցնում է 17 քառ. կմ տարածք։ Փոստային ինդեքս - 20, հեռախոսային կոդ - 0774։


== Ժողովրդագրություն ==
Բնակչության դինամիկան։


== Քաղաքի վարչակազմ ==
Հեռախոս։ 0774 925088
Էլեկտրոնային հասցե։ comunevallinfreda@comunevallinfreda.rm.it
Պաշտոնական կայք։ http://www.comunevallinfreda.rm.it/


== Ծանոթագրություններ ==


== Արտաքին հղումներ ==
Բնակավայրի պաշտոնական կայքը (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սերեբրյանայա (Յորսայի վտակ)

Անվան այլ կիրառումների համար տե՛ս՝ Սերեբրյանայա (այլ կիրառումներ)Սերեբրյանայա (ռուս.՝ Серебряная), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Յորսա գետի աջ ափին՝ 137 կմ հեռավորության վրա։ Գետի երկարությունը կազմում է 20 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000081366
Կոդը ըստ հիդրոլոգիական հետազոտության (ՌԴ) — 103008136
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Գանձակի պայմանագիր (1724)

Անվան այլ կիրառումների համար տե՛ս՝ Գանձակի պայմանագիր (այլ կիրառումներ)Գանձակի պայմանագիր, 1724 թվականի մարտի 4-ին Արցախի հայերի (սղնախների) և Գանձակի թյուրքերի (թաթարների) ֆեոդալների միջև Գանձակում կնքված պայմանագիր։ Պայմանագրի նպատակն էր միավորել Արցախի հայերի ու Գանձակի թյուրքերի ռազմական ուժերն ընդդեմ Օսմանյան կայսրության և Դաղստանի լեզգի ֆեոդալների։
1724 թվականի փետրվարին Արցախի սղնախների հարյուրապետերը (յուզբաշիները) և մելիքները դիմել են Ռուսական կայսրության ներկայացուցիչ Իվան Կարապետին, որպեսզի նա դառնա միջնորդ Արցախի հայերի ու Գանձակի թյուրքերի միջև դաշինք կնքելու համար։ Արդյունքում կնքվել է փոխօգնության պայմանագիր երկու օրինակից՝ հայերեն և պարսկերեն։
Հայկական կողմից ստորագրել են Եսայի Հասան–Ջալալյանը, Ավան հարյուրապետը, Արցախի մելիքները, իսկ երկրորդ կողմից՝ Գանձակի թյուրք մեծամեծեերը։ Հայերը պարտավորվել են օգնության հասնել Գանձակի թյուրքերին՝ Օսմանյան կայսրության կամ լեզգի ֆեոդալների հարձակման դեպքում, իսկ Գանձակի թյուրքերը, իրենց հերթին, օգնելու էին Արցախի հայերին՝ նրանց վրա հարձակվելու դեպքում։


== Ծանոթագրություններ ==
Կրուտիխա (գյուղ, Կրուտիխինսկի շրջան)

Անվան այլ կիրառումների համար տե՛ս՝ Կրուտիխա (այլ կիրառումներ)Կրուտիխա (ռուս.՝ Крутиха), գյուղ Ռուսաստանի Ալթայի երկրամասի Կրուտիխինսկի շրջանի կազմում։
Բնակչությունը 2003 թվականին գրանցված տվյալներով կազմում էր 4300 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ցախաքլորներ

Ցախաքլորներ (Lyrurus), մայրահավեր, ցախաքլորների ընտանիքի հավազգի թռչունների սեռ։ Խոշոր, հավի մեծության թռչուններ են։ Արուների պոչը քնարաձև բաժանված է, երկու մասի։ Հայտնի է ցախաքլորների 2 տեսակ՝ սովորական ցախաքլորներ՝ տարածված Եվրոպայի և Ասիայի անտառային և անտառատափաստանային գոտիներում, և կովկասյան ցախաքլորներ՝ տարածված Մեծ և Փոքր Կովկասում։ ՀՍՍՀ-ում կովկասյան ցախաքլորներ հանդիպում է հյուսիսային շրջանների անտառների և ալպիական գոտու սահմանագծին, որտեղ կան կեչու պուրակներ։ Արուների փետրավորումը սև է, հոնքերը՝ կարմիր, թևերի վրա կան սպիտակ հատվածներ, պոչի ծայրերը թեքված են դեպի կողքերը և ներքև։ Էգերը շիկագորշավուն են, լայնական շերտավորված մուգ բծերով։ Բնադրում է գետնի վրա։ Ձվադրում է մայիս-հունիսին, դնում 5-10 ձու։ Արուները վարում են հարեմային կյանք, չեն մասնակցում թխսմանը և ձագերի խնամքին։ Կազմում են ոչ մեծ երամներ։ Սնվում են տերևներով, կեչու բողբոջներով, պտուղներով, ծաղիկներով և միջատներով։ Գրանցված է ՀՍՍՀ Կարմիր գրքում։
Ժուիս դի Ֆորա

Ժուիս դի Ֆորա (պորտ.՝   Juiz de Fora),համայնք Բրազիլիայում՝ Մինաս Ժերայս նահանգի կազմում։ Գտնվում է Զոնա դա Մատայի հարավարևմտյան մասում։ Բնակչությունը կազմում է 513 348 մարդ՝ 2007 թվականի տվյալներով։ Գրավում է 1 436,850 կմ2 տարածք։ Բնակչության խտությունը կազմում է՝ 357,3 մարդ/կմ2։


== Պատմություն ==
Քաղաքը հիմնադրվել է 1850 թվականի մայիսի 31-ին։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է՝ 5 256 357 00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է՝ 10 489,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2007 թվականի դրությամբ, կազմում է՝ 0,832 (տվյալները ՄԱԿ-ի զարգացման ծրագրի)։
(3094) Չուկոկալա

(3094) Չուկոկալա (անգլ.՝ Chukokkala), աստերոիդ աստերոիդների հիմնական գոտում։ Հայտնաբերվել է 1979 թվականի մարտի 23-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,648354 ա. մ., առավելագույնը մոտենում է 2,4562 ա. մ. հեռավորության վրա և հեռանում 2,8405 ա. մ.։ Արեգակի շուրջ մեկ ամբողջական պտույտ է կատարում 1574,21 երկրային օրվա ընթացքում, իր ուղեծրով շարժվելով միջինում 0,228686 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3094) Չուկոկալա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կերասկո

Կերասկո  (իտալ․՝ Cherasco) կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 7928 մարդ (2008 թվականի տվյալներով)։ Բնակչության խտությունը 38մարդ/կմ²։ Տարածքը՝ 81 կմ²։ Փոստային ինդեքս՝ 12062։ Հեռախոսային կոդ՝ 0172։
Բնակավայրի հովանավորն է համարվում ատենակալ Փրկիչ Քրիստոսը և Սուրբ Վիրջինիան և Եֆլիմիյան։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հոռախոսահամար՝ 0172 427050 — 0172 489382
Էլեկտրոնային հասցե՝ info@cherasco2000.com
Գլխավոր կայք՝ http://www.comune.cherasco.cn.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Օմակ Սյուրյուն

Օմակ Սեմյոնովիչ Սյուրյուն (տուվ. Омак Семён-оглу Сүрүң, հունվարի 2, 1988(1988-01-02)), ծագումով տուվացի ռուս ազատ ոճի ըմբիշ։ Հանդես է գալիս Նովոսիբիրսկի մարզի 57 կգ քաշային կարգում, սպորտի վարպետ է։ 2014 թվականի Ռուսաստանի առաջնության արծաթե մեդալակիր, 2012 և 2013 թվականների Ռուսաստանի առաջնության բրոնզե մեդալակիր։


== Մարզիչներ ==
Սյուրյուն Օմանի առաջին մարզիչը Օորժակ Ա․ Բ․-ն է։ Այժմ նրա անձնական մարզիչներն են Օորժակ Ա․ Բ․-ն և Իսլամով Ռ․ Ռ․-ն, ով հանդես է գալիս Նովոսիբիրսկի մարզից։


== Հաջող մրցաշարեր ==


== Ծանոթագրություններ ==


== Արտաքին հղումներ ==
Օմակ Սյուրյունի պաշտոնական էջը Ռուսաստանի ըմբշամարտի ֆեդերացիայում Archived 2014-10-30 at the Wayback Machine.
Օնացկոե (գյուղ, Միրգորոդի շրջան)

Օնացկոե (ուկրաիներեն՝ Онацьке), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Օնացկոե գյուղում բնակվում էր 145 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չորմայրի (գետ)

Չորմայրի (նախկինում՝ Գյարելիբալա), գետակ Հայաստանի Կոտայքի մարզում։ Սկիզբ է առնում Ճակատ լեռան հյուսիսային լանջից և Ծաղկաձոր քաղաքից 1 կմ արևմուտքում թափվում Բջնի գետը։ Երկարությունը՝ 2,5 կմ։


== Ծանոթագրություններ ==
Աղվերան

Անվան այլ կիրառումների համար տե՛ս՝ Աղվերան (այլ կիրառումներ)Աղվերան, լեռնային հանգստավայր և առողջարան Հայաստանի Կոտայքի մարզի Արզական գյուղի տարածքում, Բուժական գյուղից հյուսիս։
Գտնվում է Երևանից 30 կմ հյուսիս, ծովի մակարդակից 1550 մ բարձրության վրա՝ Դալար գետի աջ ափին։


== Պատմություն ==
Դեռ վաղ ժամանակներից Աղվերանը հայտնի է եղել իր առողջարար կլիմայով և շրջակա սարերի բնապատկերներով։ Աղվերանում են տեղակայված Հայաստանի բազմաթիվ հանգստյան տներ, հյուրանոցներ և հյուրատներ։ Աղվերանի հանգստյան տներից և հյուրանոցներից են՝

Պարկ Ռեզորթ Աղվերան (Park Resort Aghveran)
Արթուրս (Arturs Hotel)
Բեսթ Վեսթերն Աղվերան (Best Western Aghveran Hotel)
Ոսկե Գետակ (Voske Getak- Golden River)
Ալպիական Մանուշակ (Alpian Violet)
Աղվերան Ռեզորթ (Aghveran Resort Hotel)
Կրիստալ Ռեսորթ Աղվերան (Kristal Resort Aghveran)
Կարին հանգստյան տուն
Երեքնուկ Աղվերանի հանգստի տուն


== Կլիմա ==
Օդի միջին ջերմաստիճանն ամռանը հասնում է +22 °C - 23 °C, իսկ ձմռանը՝ նվազում մինչև -6 °C - 7 °C։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Աղվերան բնակավայրը «GEOnet Names Server» կայքում։
Թեսլին (գետ)

Թեսլին (անգլ.՝ Teslin River), գետ, որը հոսում է Յուկոնում, Կանադայում՝ Բրիտանական Կոլումբիա նահանգի հյուսիսարևելյան հատվածում։ 393 կմ երկարություն ունեցող Թեսլինը սկիզբ է առնում համանուն լճից և թափվում է Յուկոն գետը։ Վերջինս հանդիսանում է Թեսլինի աջ վտակը։
Հիմնական վտակներն են՝ Ջենինգսը, Հեյնեսը, Սվիֆտը, Նասուտլինը, որոնք ևս աջակողմյան վտակներ են։


== Պատմություն ==
1896-1899 թվականների Կլոնդայկի ոսկե տենդի ժամանակ՝ ոսկու որոնման գործողությունների ընթացքում, գետը ծառայել է ոսկեխույզերի տեղափոխմանը։ Գետի անգլերեն անվանումն վերցված է տեղաբնիկ ցեղերի լեզվից։ Թեսլինի հյուսիսային ափին ապրող Տյուչոն ցեղի լեզվով գետն անվանվում է Դելին Չու, իսկ դլինկիտներն այն անվանում են Դեյսլի Հինի (անգլ.՝ Deisleen Héeni):
Տեղի ինլանդական ցեղերի ինքնանվանումը հնչում է, որպես «Դայսլին Կվան», որը թարգմանաբար նշանակում է «Մեծերի հզոր ցեղ»։ Հանքագործներն ու հետախույզները ուսումնասիրություններ անցկացնելով տարածաշրջանում արձանագրել են, որ բնօրինակ անվանումը, որն էլ դարձել է վերջինիս ընթացիկ անունը։ Գետի վերին հատվածը 1904-1951 թվականներին կոչվել է Ուայտսվան։ Թեսլինի մեջ թափվում են ևս երկու այլ գետեր։ Ջենինգսը՝ հարավ-արևելքից, իսկ Սվիֆտը՝ հյուսիս-արևելքից։


== Բուսական և կենդանական աշխարհ ==
Գետի ափագծի մոտ աճող ամենատարածված ծառը դա սև եղևնին է։ Գետում տարածված ամենանշանավոր ձկնատեսակն է սաղմոնն է։


== Ծանոթագրություններ ==


== Գրականություն ==
C. Michael Hogan, Black Spruce: Picea mariana, GlobalTwitcher.com, ed. Nicklas Stromberg, November, 2008
Andrew Hope III, Alaska Native Knowledge Network. 2000. Map of Tlingit Kwaans and Territories
Parks Canada. 1976. Wild Rivers: Yukon Territory, Published by Wild Rivers Survey, Planning Division, Parks Canada, 84 pages
Զեյնալի Քերխանե

Զեյնալի Քերխանե, քարհանք Արևմտյան Հայաստանում։ Գտնվում է Էրզրումի նահանգի Բայազետ գավառում՝ Նպատ լեռան ստորոտում՝ Վարշակի հայտնի ջերմուկների մոտ։ Տեղի բնակիչները ժամանակին այստեղից կտրում-տանում էին երկանաքարեր։


== Ծանոթագրություններ ==
Ռայխենբերգ (Բավարիա)

Ռայխենբերգ  (գերմ.՝ Reichenberg), քաղաք Գերմանիայի Բավարիա երկրամասում։
Ենթարկվում է Ստորին Ֆրանկոնիա վարչական շրջանին։ Գտնվում է Վյուրցբուրգ շրջանի կազմում։ Բնակչությունը կազմում է 4015 մարդ (ըստ 2010 թվականի դեկտեմբերի 31-ի տվյալների)։ Տարածքը կազմում է 34,79 կմ²։ Պաշտոնական կոդ՝ 09 6 79 176։


== Ծանոթագրություններ ==


== Արտաքին հղումներ ==
Պաշտոնական էջ
Կուքարո Վետերե

Կուքարո Վետերե (իտալերեն՝ Cuccaro Vetere), կոմունա Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը կազմում է 622 մարդ, բնակչության խտությունը կազմում է 37 մարդ/կմ²։ Զբաղեցնում է 17 կմ² մակերես։ Փոստային ինդեքս՝ 84050, հեռախոսային կոդ՝ 0974։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0974 953050
Էլեկտրոնային փոստ՝ info@comune.cuccarovetere.sa.it
Պաշտոնական կայք՝ http://www.comune.cuccarovetere.sa.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Էռցմա

Էռցմա (էստ․՝ Ertsma), գյուղ Էստոնիայի Պյարնումաա նահանգի Հալինգա շրջանում։
2011 թվականի տվյալներով գյուղում բնակվում էր 59 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կանյո Կրիստալես

Կանյո Կրիստալես (իսպ.՝ Caño Cristales), գետ Կոլումբիայում։ Լոսադա գետի վտակ (Գուայաբերո վտակ)։
Գետի գետաբերանը գտնվում է Կոլումբիայի կենտրոնական մասում, Մետա մարզի տարածքում, Մակարենա լեռնաշղթայում։
Իսպաներենից թարգմանաբար գետի անունը նշանակում է «բյուրեղյա գետ»։ Գետը հայտնի է նրանով, որ տարբեր տեսակի ջրիմուռների հաշվին այն փոխում է իր գույնը, ինչի պատճառով տեղաբնակներն այն անվանում են «հինգ գույների գետ»։


== Պատկերասրահ ==

		
		
		
		


== Արտաքին հղումներ ==
Caño Cristales Archived 2016-07-19 at the Wayback Machine. Descripción y galería fotográfica. (իսպ.)
Galería fotográfica(իսպ.)
Caño Cristales Reseña Turística.(իսպ.)
Cano Cristales - Кристальная река Archived 2013-05-14 at the Wayback Machine. О реке Каньо Кристалес на русском.(ռուս.)
(9912) Դոնիզետի

(9912) Դոնիզետի (անգլ.՝ Donizetti), աստերոիդ աստերոիդների հիմնական գոտում։ Հայտնաբերվել է 1977 թվականի հոկտեմբերի 16-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,563338 ա. մ., առավելագույնը մոտենում է 2,1803 ա. մ. հեռավորության վրա և հեռանում 2,9464 ա. մ.։ Արեգակի շուրջ մեկ ամբողջական պտույտ է կատարում 1499,02 երկրային օրվա ընթացքում, իր ուղեծրով շարժվելով միջինում 0,240157 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,26° անկյուն։
Դոնիզետի աստերոիդը պատկանում է Ռաֆիտայի աստերոիդների ընտանիքին, որը տեղաբաշխված է հիմնական աստերոիդների գոտում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9912) Դոնիզետի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տաթև Չախեան

Տաթև Չախեան 
Նրա առաջին բանաստեղծական ժողովածուն ԱՆԱՆՁՆԱ(ԳՐԱ)ՅԻՆ (2016) առաջադրվել է 2018 թվականի «Եվրոպայի ազատության բանաստեղծ» միջազգային մրցանակին։ 


== Վաղ կյանք և կրթություն ==
Ծնվել է Երևանում 1992 թվականին, ավարտել է Երևանի պետական համալսարանի Մշակութային մարդաբանության բաժինը, այնուհետ Լեհաստանի Ադամ Միցկևիչի անվան համալսարանի Միջազգային հարաբերությունների, ապա՝ Անգլերեն լեզվաբանության ֆակուլտետները։


== Մրցանակներ ==
Նրա մրցանակները ներառում են «Գրանիշ 2022»՝ «Լավագույն պոեզիա» անվանակարգում, Դիոնիս Մալիշևսկու անվ․ գրական պարգև (2017), Գազետա Օբիվատելսկա («Gazeta Obywatelska) գրական մրցանակ (2016), Հայաստանի առաջին տիկնոջ գրական մրցանակ (2016),  Ն․Ս․Օ․Տ․Տ․ Գարեգին երկրորդի կողմից «Սահակ Պարթև» գրական մրցանակ (2015)։
Նրա պոեզիայի առաջին հավաքածուն առաջադրվել է «Ազատության եվրոպական պոետ» միջազգային մրցանակի (2018), որը նվիրված է «ժամանակակից ընթերցողների համար ամենակարևոր սուբյեկտներից մեկին`  «ազատությանը»` այդ թեմայով գրված պոեզիան խրախուսելու և միևնույն ժամանակ խթանելու համար
։


== Ծանոթագրություններ ==


== Արտաքին հղումներ ==
http://www.tatevchakhian.com Տաթև Չախեան. պաշտոնական կայք
Armenia, Villages on the Road Archived 2018-03-23 at the Wayback Machine. (poem)
Ռակիտնոե (գյուղ, Նովովոդոլաժսկի շրջան)

Անվան այլ կիրառումների համար տե՛ս՝ ՌակիտնոեՌակիտնոե (ուկրաիներեն՝ Рокитне), գյուղ Ուկրաինայի Խարկովի մարզի Նովովոդոլաժսկի շրջանում։ Հիմնադրվել է 1699 թվականին։
2001 թվականի տվյալներով Ռակիտնոե գյուղում բնակվում էր 1 167 մարդ։ Բնակավայրը զբաղեցնում է 1753 կմ² տարածք։ Բնակչության խտությունը կազմում էր 665,72 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իգակյուլա

Իգակյուլա (էստ․՝ Igaküla), գյուղ Էստոնիայի Սաարեմաա նահանգի Մուհու շրջանում։
2011 թվականի տվյալներով գյուղում բնակվում էր 11 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Աթոռներ (Քրիստոնեություն)

Համաձայն քրիստոնեական ավանդական հրեշտակաբանության (սրա հիմնական փոխանցողը սուրբ Դիոնիսիոս Արիոպագացին է) հրեշտակաց 9 դասերի մեջ առաջին քահանայապետությունը՝ սերովբեներ-քերովբեներ-աթոռներ, անդրանցական ոլորտում խորհրդաբանորեն ակնարկում է Սուրբ Երրորդության երեք Անձերը և եկեղեցական նվիրապետության երեք հիմնական աստիճանները՝

Հայր Աստված – – եպիսկոպոս
Որդի Աստված – – քահանա
Հոգի Աստված – – սարկավագՍրանցից ամեն մեկն իր գործունեությամբ իրականացնում են Աստվածության երկնային և երկրային ծրագրերը և բարեխոսում են մեր՝ մարդկանց համար ու օրհնում Աստվածային Երրորդությանը. «Բազմաչեայ հոյլք քրովբէից, երեքսրբեանդ սրովբէից. աթոռք անեղ աստուածութեանն համագոյ երրորդութեանն. բարեխօս լերուք առ տէր վասն մանկանց եկեղեցւոյ. ընդ նոսին որդիք լուսոյ տուք օրհնութիւն երեակ լուսոյն»։
«Աթոռք անեղ Աստվածությանը» (Կող. 1։16) երբեմն նույնացվում և ձուլվում են սերովբեների և նրանց պաշտոնի հետ, քանի որ սերովբեները Աստծո գահի կրողներն են։ Ըստ Գր. Տաթևացու՝ աթոռների անվանումը բնորոշում է նրանց բնույթը. նրանք բարձր են, ուղիղ և հաստատուն, քանի որ վեր են ամեն տեսակ նյութական բաներից, ուղիղ են և անխոտոր, բացարձակապես անհաղորդ են երկրավոր խորհուրդներին և մյուս կողմից ուղղակիորեն հաղորդակից են աստվածային գիտելիքներին և Աստվածությանը։
Երկնային զորությունները, համաձայն Հայոց Եկեղեցու դավանանքի, մասն են կազմում Սուրբ Եկեղեցու՝ զբաղեցնելով Անդրանկաց կամ Հաղթանակած եկեղեցու դասը։ Հայաստանյայց Առաքելական Սուրբ Եկեղեցին ունի տոն նվիրված հրեշտակապետներին և բոլոր հրեշտակներին՝«Սուրբ հրեշտակապետներ Գաբրիելի և Միքայելի ու բոլոր երկնային զորքերի տոնը»։


== Տես նաև ==
Հրեշտակներ
Սերովբեներ
Քերովբեներ
Պետություններ, հրեշտակապետեր, հրեշտակներ


== Աղբյուրներ ==
Աստուածաշունչ Մատեան Հին և Նոր Կտակարանների, Մայր Աթոռ Ս. Էջմիածին և Հայաստանի Աստուածաշնչային ընկերութիւն, 2004։
Դիոնիսիոս Արիոպագացի, Յաղագս երկնային քահանայապետութեան, Edited by Robert W. Thomson, Lovanii, 1987
Ժամագիրք ատենի, Երուսաղեմ, 1986 թ
Գրիգոր Տաթևացի, Գիրք Հարցմանց, Երուսաղեմ։
Սբ. Գրիգոր Տաթևացի, Ամառան հատոր, Երուսաղեմ, 1998 թ։
Քրիստոնյա Հայաստան հանրագիտարան, Երևան, 2002 թ։


== Արտաքին հղումներ ==
Աստվածաշունչ
Մաթեմատիկան բարձրագույն դպրոցում

Մաթեմատիկան բարձրագույն դպրոցում, գիտամեթոդական ժողովածուն լուսաբանում է բարձրագույն և հանրակրթական դպրոցում մաթեմատիկայի դասավանդման արդի հիմնահարցերը։ ժողովածուն նախատեսված է ուսանողների, ասպիրանտների, հայցորդների, ուսուցիչների, դասախոսների համար։


== Աղբյուր ==
Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ Archived 2016-03-04 at the Wayback Machine.
Էմանյուել դը Մարտոն

Էմանյուել դը Մարտոն (ֆր.՝ Emmanuel de Martonne, ապրիլի 1, 1873(1873-04-01)[…], Շաբրի - հուլիսի 24, 1955(1955-07-24), Սո), ֆրանսիացի աշխարհագրագետ, «մարդու աշխարհագրության» ֆրանսիական դպրոցի ներկայացուցիչ, Փարիզի ԳԱ անդամ (1942)։ Սորբոնի համալսարանի պրոֆեսոր (1909 թվականից)։


== Կենսագրություն ==
1938-1952 թվականներին՝ Միջազգային աշխարհագրական միության պրեզիդենտ (1952 թվականից՝ պատվավոր նախագահ)։ ԽՍՀՄ աշխարհագրական ընկերության պատվավոր անդամ (1933 թվականից)։ Դաշտային հետազոտություններ է կատարել Ֆրանսիայում, Ռումինիայում և եվրոպական այլ երկրներում, ինչպես նաև Հյուսիսային Աֆրիկայում, Հյուսիսային և Հարավային Ամերիկայում։ Նշանակալից ներդրում է կատարել ֆիզիկական աշխարհագրության հիմունքների, գեոմորֆոլոգիայի, կլիմաների դասակարգման, ֆիգիկա-աշխարհագրական երկրագրության ուսումնասիրության մեջ։ Հիմնական աշխատանքները վերաբերում են ընդհանուր և ռեգիոնալ (տեղանքային) ֆիզիկական աշխարհագրությանը։


== Ծանոթագրություններ ==
Պերսիանովկա (Ռոդիոնովո-Նեսվետայսկի շրջան)

Պերսիանովկա (ռուս.՝ Персиановка), գյուղ Ռուսաստանի Ռոստովի մարզի Ռոդիոնովո-Նեսվետայսկի շրջանում։ Մտնում է Բոլշեկրեպինսկի գյուղական համայնքի կազմի մեջ։
Գրիգոր Թագվորյան

Գրիգոր Վահեի Թագվորյան (1999 թ. սեպտեմբերի 19, Գյումրի - 2020 թ. հոկտեմբերի 10, Ջրական), 44-օրյա պատերազմի մասնակից։


== Կենսագրություն ==
Ծնվել է Գյումրի քաղաքում։ 2018 թ. մեկնել է զինվորական ծառայության «Ես Եմ» ծրագրով։ 2020 թ. hոկտեմբերի 10-ին զոհվել է Արցախի Հանրապետության Ջրականի շրջանում։ 


=== Կրթություն ===
2006-2017 թթ. սովորել և ավարտել է Գյումրու թիվ 21 հիմնական, այնուհետև թիվ 37 ավագ դպրոցները։ Սովորելու ընթացքում արժանացել է բազմաթիվ գովասանագրերի, շնորհակալագրերի։ Մասնակցել է տարբեր ինտելեկտուալ խաղերի և ուսումնական մրցաշարերի՝ ցուցաբերելով մեծ առաջադիմություն։ 2017 թ. ընդունվել է Երևանի պետական համալսարանի Կենսաբանություն ֆակուլտետի Կենսաֆիզիկա և կենսաինֆորմատիկա բաժինը։


=== Սպորտ ===
5 տարեկանից զբաղվել է սպորտային մարմնամարզությամբ, այնուհետև սպորտային ակրոբատիկայով։ Մասնակցել է Հայաստանի և միջազգային բազմաթիվ մրցումների։ 2014 թ. ՌԴ Մոսկվա քաղաքում Համառուսաստանյան մրցաշարում գրավել է առաջին տեղը, 2 անգամ դարձել է Հայաստանի չեմպիոն, 2 անգամ Երևան քաղաքի չեմպիոն և 6 անգամ Հայաստանի փոխչեմպիոն։ 2014 թ ստացել է Հայաստանի սպորտի վարպետի կոչում։ 2015 թ-ից սկսել է զբաղվել նաև հունահռոմեական ըմբշամարտով։


=== Զինվորական ծառայություն ===
2018 թ. մեկնել է զինվորական ծառայության «Ես Եմ» ծրագրով՝ 3 տարի ժամկետով։ Ծառայության ընթացքում ցուցաբերել է մեծ առաջադիմություն, արժանացել է խրախուսանքի հրամանատարության կողմից, պարգևատրվել է պատվոգրով, ստացել է Հայաստանի ԶՈՒ և ՊԲ «Լավագույն զինվոր մարզիկ» և «Քաջարի մարտիկ» շքանշաններ։
Երբ հարցրել են ինչու երեք տարի, ոչ թե հասարակ երկու, Գրիգորը պատասխանել է. «Չես կարծու՞մ, որ մեր հայրենիքը արժանի է, որ մեկ տարի ավելի նվիրենք մեր կյանքից նրան, արժանի է, որ մի քիչ ավելի պաշտպանենք»։
2020 թ սեպտեմբերի 27-ին ադրբեջանի կողմից սանձազերծած պատերազմի ժամանակ կատաղի թեժ մարտեր է մղել թշնամու դեմ՝ պաշտպանելով Հայրենիքը։ Պատերազմի ժամանակ իր զինակից ընկերների հետ կարողացել են խոցել թշնամու 5 անօդաչու սարք և մեկ ուղղաթիռ։ Հոկտեմբերի 9-ին կատաղի մարտերի ժամանակ որոշ ջոկատներ հետ են նահանջել։ Ռադիոկապի միջոցով նաև Գրիգորին են նահանջի հրաման տվել, բայց Գրիգորը նրանց պատասխանել է. «Ես հետ նահանջող չեմ, ես էդ տղեն չեմ, էդ մարդու տղեն չեմ, մինչև վերջ առաջ կերթամ»։ Հոկտեմբերի 10-ին թշնամու կողմից արձակած հրթիռի (գրադ կայանքի) պայթունի հետևանքով զոհվեց Արցախի Հանրապետության Ջրականի շրջանում։
Գրիգոր Թագվորյանը հակառակորդի հետ շփման գծում մարտական հերթապահություն իրականացնելիս զգոնություն և վճռականություն ցուցաբերելու, ինչպես նաև զինվորական բարձր կարգապահության համար պարգևատրվել է պատվոգրով։
Գրիգոր Թագվորյանը ԱՀ Նախագահի 2021 թ. N 238-Ա հրամանագրով հետմահու պարգևատրվել է «ՄԱՐՏԱԿԱՆ ԾԱՌԱՅՈՒԹՅՈՒՆ» մեդալով։


== Ծանոթագրություններ ==


== Արտաքին հղումներ ==
Տղաները՝ օրինակ մատաղ սերնդին
Ձեզ բացակա չենք դնի․ Գրիգոր Վահեի Թագվորյան (yerkirmedia.am)
Ձեզ բացակա չենք դնի․ Գրիգոր Վահեի Թագվորյան (youtube.com)
Դեյվիդ Քրոսբի

Դեյվիդ Վան Քորթլենդ Քրոսբի (անգլ.՝ David Van Cortlandt Crosby, օգոստոսի 14, 1941(1941-08-14), Լոս Անջելես, Կալիֆոռնիա, ԱՄՆ - հունվարի 18, 2023(2023-01-18), Santa Ynez, Սանտա Բարբարա շրջան, Կալիֆոռնիա, ԱՄՆ), ամերիկացի կիթառահար, դերասան, երգիչ ու երգերի հեղինակ։


== Կենսագրություն ==
Բացի սոլո կարիերայից, հայտնի է նաև որպես երեք տարբեր խմբերի անդամ ու համահիմնադիր՝ The Byrds; Crosby, Stills, Nash & Young (մինչև Նիլ Յանգի գալը՝ Crosby, Stills & Nash) և CPR։ Քրոսբին երկու անգամ ներառվել է Ռոք'ն'ռոլլի փառքի սրահում. առաջին անգամ The Byrds-ի կազմում իր աշխատանքի համար, երկրորդ անգամ՝ Crosby, Stills & Nash-ի կազմում աշխատանքի համար։
Քրոսբիի ստեղծագործություններին բնորոշ առանձնահատկություններից է կիթառի այլընտրանքային տոնայնությունների և ջազային տարրերի օգտագործումը։ Նա մենակատարային վեց ալբոմ է թողարկել, որոնցից հինգը տեղ են զբաղեցրել չարթերում։ Byrds-ի և CSN (Y)-ի հետ նրա ձայնագրած ալբոմներից արդեն իսկ վաճառվել է ավելի քան 35 միլիոն օրինակ։ Քրոսբիի հեղինակած ալբոմներից հինգը ընդգրկվել են Rolling Stone ամսագրի կազմած «Բոլոր ժամանակների 500 լավագույն ալբոմներ» ցանկում։
Ժուռնալիստները նկատել են, որ քաղաքական հարցերի վերաբերյալ նա արտահայտվում է բաց ու անկեղծ։ Հաճախ նրան բնորոշում են որպես  1960-ական թվականների հակամշակույթի խորհրդանիշի։
Անվանի երաժիշտի մասին է պատմում 2019 թվականին նկարահանված «Դեյվիդ Քրոսբի. «Հիշիր անունը իմ» («David Crosby: Remember My Name») փաստավավերագրական կինոնկարը, որի պրոդյուսերը օսկարակիր կինոռեժիսոր և սցենարիստ Քեմերոն Քրոուն է։


== Սկավառակագրություն ==


=== Ստուդիական ալբոմներ ===


=== Մենակատարային այլ ալբոմներ ===


=== Սինգլներ ===


=== Այլ ===


== Ֆիլմագրություն ==
1990 թվականին որպես հրավիրյալ աստղ՝ նկարահանվել է The John Larroquette Show-ի մի քանի դրվագներում։
1991 թվականին խաղացել է ավազակի դերը «Նավապետ Կրյուկ» ֆիլմում։
В 1991 թվականին կատարել է 70-ական թվականների հիպպիի դերը Հակառակ ձգողություն ֆիլմում։
В 1992 թվականին նկարահանվել է Ամպրոպային սիրտ ֆիլմում։
Սիմփսոններ մուլտսերիալի երկու դրվագներում (Marge in Chains և Homer's Barbershop Quartet) հնչյունավորել է ինքն իրեն։


== Ծանոթագրություններ ==


== Արտաքին հղումներ ==
{{{1}}} Դեյվիդ Քրոսբի. պաշտոնական կայք
Դեյվիդ Քրոսբի Internet Movie Database կայքում
Crosby-Nash Archived 2015-04-19 at the Wayback Machine.
CSN official site Archived 2018-11-11 at the Wayback Machine.
CSNY official site
Թոմաս Մյուլեր

Թոմաս Մյուլեր (գերմ.՝ Thomas Müller, սեպտեմբերի 13, 1989(1989-09-13), Վայլհայմ, Վերին Բավարիա, Բավարիա, Գերմանիայի Ֆեդերատիվ Հանրապետություն), գերմանացի ֆուտբոլիստ, «Բավարիա Մյունխեն» ֆուտբոլային ակումբի և Գերմանիայի ֆուտբոլի ազգային հավաքականի խաղացող։


== Ծանոթագրություններ ==
Խապաչև

Խապաչև (ռուս.՝ Хапачев, ադըղե.՝ Хапачев), խուտոր Ռուսաստան Դաշնության Ադըղեայի Հանրապետության Շովգենովսկիի շրջանի կազմում։


== Բնակչություն ==
Բնակչությունը 2019 թվականի տվյալներով կազմում է 218 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սատունինի սկոտոդրիմադուզա

Սատունինի սկոտոդրիմադուզա (լատ.՝ Scotodrymadusa satunini), ծղրիդների ընտանիքին պատկանող միջատ։ Գրանցված է Հայաստանի Հանրապետության Կարմիր գրքում։


== Նկարագրություն ==
Մարմինը միջին մեծության է, արուի մարմնի երկարությունը 24 մմ է, էգինը՝ 23-26 մմ, իսկ ձվադրինը՝ 10-13 մմ։ Գունավորումը գորշագույն է, մոխրագույնգորշագույն կամ շագանակագույն։ Հազիվ առաջնամեջքի եզրի տակից երևացող վերնաթևերը երկու սեռերի մոտ էլ խիստ կարճացած են։


== Տարածվածություն ==
Տարածված է Նախիջևանի Ինքնավար Հանրապետությունում, Հյուսիսարևմտյան Իրանում, Հայաստանում հայտնի էր Երևանից (այստեղ հավանաբար անհետացել է) և Արմավիրի մարզից (Փարաքար գյուղ և Այղր լճի շրջակայք)։


== Էկոլոգիա ==
Սատունինի սկոտոդրիմադուզան ապրում է ծովի մակարդակից 845-1100 մ բարձրությունների վրա, կիսաանապատային գոտու ցածրադիր տեղամասերում։ Թրթուրները հավանաբար դուրս են գալիս մայիսին։ Բարձր հասակի թրթուրները և հասուն միջատները հավաքվել են հունիսին։


== Պահպանություն ==
Ծայրահեղ սահմանափակ արեալով հազվագյուտ, հնարավոր է անհետացած տեսակ է։ Բնության պահպանության միջազգային միության Կարմիր ցուցակի չափորոշիչներով գնահատվում է որպես կրիտիկական վիճակում գտնվող տեսակ։
Հայտնի են 1920 թվականին հավաքված եզակի նմուշներ։
Վտանգման հիմնական գործոները տարածքի գյուղատնտեսական յուրացումն ու քաղաքակենտրոնացումն է։
Պահպանության միջոցառումներ չեն իրականացվում։


== Ծանոթագրություններ ==
Գրիշկի (գյուղ, Դերաժնյայի շրջան)

Անվան այլ կիրառումների համար տե՛ս՝ ԳրիշկիԳրիշկի (ուկրաիներեն՝ Гришки), գյուղ Ուկրաինայի Խմելնիցկիի մարզի Դերաժնյայի շրջանում։
2001 թվականի տվյալներով Գրիշկի գյուղում բնակվում էր 361 մարդ։ Բնակավայրը զբաղեցնում է 2927 կմ² տարածք։ Բնակչության խտությունը կազմում էր 123,33 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)